Kamp-diouennañ - Wikipedia\n(Adkaset eus Kampoù-diouennañ)\nUr c’hamp-diouennañ a zo ur c’hamp-bac’h aozet evit lazhañ tud a vernioù (a gantadoù pe a viliadoù). Peurvuiañ e vez graet an anv-se eus ar c’hampoù-diouennañ savet gant an Nazied e-pad an eil brezel bed.\nE kampoù-diouennañ an Nazied e veze aozet ha kaset da benn, gant doareoù an industriezh, al lazhadegañ tud a veze kavet diezhomm, Yuzevien anezho dreist-holl, hogen tsiganed hag heñvelrevidi ivez. Evit a sell ar Yuzevien e veze graet «an diskoulm diwezhañ da gudenn ar Yuzevien » eus al lazhadegañ gant an dud e karg dindan an Nazied.\nE-kerzh kendiviz Wannsee, e-kichenik Berlin, d’an 20 a viz Genver 1942, eo e voe kemeret an disentez da ziouennañ an dud « diezhomm ».\nKlasket e oa bet diouennañ an dud siet a gorf pe a spered (programm T4) e-barzh ar Reich a-raok klask kas da benn an diskoulm diwezhañ d’ar gudenn yuzev. D’ar c’houlz-se eo e oa bet graet al lazhoù kentañ gant gaz. Ranket o devoa an Nazied paouez gant an euzh hag an droug a oa savet er vro war-lerc’h ma oa bet brudet an oberoù-se gant an ilizoù protestant.\nKregiñ a ra marevezh al lazhadegañ yuzevien gant aozadur ar c’hampoù-diouennañ. A-raok-se e veze klasket o distruj gant an naonegezh hag ar c’hleñvedoù, ha dre o heskinañ er ghettoioù ma oant bet tolpet dre heg er broioù aloubet er Reter gant an Nazied. E nevezamzer ar bloavezh 1941, ha gant aloubadeg an Unvaniezh Sovietek eo e krogas lazhadeg groñs ar Yuzevien. A-drek linenn an talbenn e veze kaset en-dro gant bagadoù arbennik anvet Einsatzgruppen, a voe lazhet gante etre 700 000 hag 800 000 a dud.\n1 Mont en-dro ar c'hampoù\n3 Da vont pelloc’h\n3.1 Er sinema\nMont en-dro ar c'hampoù[kemmañ | kemmañ ar vammenn]\nKrog e oa ar c’hampoù-diouennañ da vont en-dro adalek penn-kentañ ar bloavezh 1942. C’hwec’h e oant neuze, hag an holl anezho savet e Pologn nevez-aloubet : Auschwitz-Birkenau, Treblinka, Majdanek, Sobibór, Bełżec, Chełmno.\nEvit Auschwitz-Birkenau ha Majdanek a oa war un dro kreizennoù lazhañ diouzhtu ha kampoù-labour dre heg.\nTreblinka, Sobibór, Bełżec ha Chełmno ne oant nemet lec’hioù da lazhañ tud kenkent ha degouezhet. E gwirionez ne oant ket kampoù zoken dre ma ne oa netra aozet a-benn reiñ bod d’an dud dezouget a veze lazhet diouzhtu. Un nebeud prizonidi koulskoude a veze lakaet d’ober war-dro ar c’hamp.\nEvit bezañ sur e chomfe sioul ar brizonidi betek ar vunutenn diwezhañ e veze roet dezho da grediñ e oant o vonet da gaout ur strinkad dour en abeg da reolennoù ar yec’hedouriezh.\nMaen-diazez ar sistem e oa ar goanag a veze silet e speredoù an dud betek ar mare diwezhañ. Gant kej-mej ar goanag hag ar spont rak an nerzh kriz hag ar marv e oa trawalc’h da vougañ en den ar c’hoant da stourm ouzh ar vistri ganas, ha se zo kaoz e voe ken aes da sevenerien an diskoulm diwezhañ kas kement a dud d’ar marv dindan ken berr amzer. Devet e veze ar c’horfoù er fornioù pe douaret e fozioù bras-ec’hon tra ma veze dastumet o feadra, dilhad hag all, ha kaset en-dro da Alamagn gant an trenioù o devoa i degaset. Lorc’h a oa en ijinerien ar sistem gant an aozadur ha mont en-dro al labouradegoù-lazhañ-se. War un dro e lakaent o c’hrabanoù war gement tra a c’halle ar Reich ober e vad anezhañ: dilhad, blev, aour, lunedoù…\nKartenn eus ar c'hampoù diouennañ\nEr c’hampoù–diouennañ ma oa labourerien ivez ne veze ket lazhet kerkent ha degouezhet ar re greñvañ eus an dud. Gouzañv a rankent doareoù-bevañ spontus ar c’hampoù ma veze roet roll da gorvigell ha drougiezh o mistri. Buan e varve al lod vrasañ anezho gant al labour brevus, ar bazhadoù, an naonegezh, ar c’hleñvedoù, a-wechoù gant un tenn war-lerc’h an disterañ fazi, hep ankounac’haat an arnodoù ‘’skiantel’’ a veze graet warno. Ne veze ket hir ar goanag da vevañ, un toullad deizioù nemetken. Sklaved e vezent en ur sistem spontus o lakae da ziskenn izeloc’h eget loened ha da vezañ binvioù da zistruj o zud pe o fobl. Ar c’hampoù-labour dre heg savet e Pologn, pe e vijent kampoù diouennañ pe kampoù-bac’h evel hini Stutthof e-tal-kichen Gdansk, a rank bezañ disheñvelekaet diouzh ar c’hampoù-bac’h savet a-raok ar brezel war zouar ar Reich. Rak n’o devoa ken karg nemet da lazhañ, abred pe diwezhatoc’hik, an dud a zegouezhe enno.\nMeneget eo al levrioù pouezusañ er pennadoù diwar-benn al Loskaberzh hag ar Shoah.\nDa vont pelloc’h[kemmañ | kemmañ ar vammenn]\nKalzik a filmoù-skinwel zo bet savet diwar-benn ar c’hampoù-diouennañ. Brudetoc'h avat eo ar re zo bet savet evit ar salioù-sinema :\nNuit et brouillard, 1955, film-dihelloù gant Alain Resnais.\nShoah, 1985, film-enklask gant Claude Lanzmann.\nLa vita è bella (Brav eo ar vuhez), film savet gant Roberto Benigni e 1998.\nSchindler's List (Listenn Schindler e brezhoneg), gant Steven Spielberg.\nThe Pianist (Ar pianoour), 2002, gant Roman Polanski\nAmen (2002), gant Costa-Gavras\nLa Rafle (2010), gant Roselyne Bosch.\nGwelout al levrioù meneget er pennadoù Auschwitz-Birkenau, ha Primo Levi.\n(fr) Association Fond Mémoire d'Auschwitz\nAdtapet diwar « https://br.wikipedia.org/w/index.php?title=Kamp-diouennañ&oldid=1942970 »\nKemmoù diwezhañ degaset d'ar bajenn-mañ d'an 13 C'hwe 2022, da 09:38.


Kaozeal:Strollad Breizh - Wikipedia\nUr yoc'h liammoù diavaez. Da betra e servij ??? Klaod Kadbzh 18 Mez 2009 da 12:43 (UTC)\nAnv ofisiel[kemmañ ar vammenn]\n"Ni ho savo Breizh" n'eo ket gerioù a gaver el lec'hiennoù kinniget. Furoc'h e vije chom er pennad gant an anv gallek ofisiel nemetañ. Bianchi-Bihan 30 Kzu 2009 da 22:16 (UTC)\nEn ur furchal el lec'hienn em eus kavet « Da sevel a raimp Breizh » (er rubrikenn Brezhoneg, ar pennad e brezhoneg, rannbennad "44 e Breizh"). Met gwir eo ne vez ket meneget kalz an anv e brezhoneg, neuze eo diaes gouzout daoust ha dibabet o deus un anv ofisiel pe daoust hag un droidigezh graet buan ha buan eo. Kinnig a rafen mod-all mont e darempred ganto evit goulenn, me 'zo prest d'en ober. --Y-M D 30 Kzu 2009 da 22:26 (UTC)\nEnep-krenn e savan da seurt doareoù-ober ha ne glotont gant re holloueziadur na wikipedia ebet. Unan a zaou: pe e kaver roud eus an anv brezhonek-se, ha neuze n'eo ket diaes diskouez pelec'h, pe ne gaver ket. Ha neuze e ranker dilezel anezhañ. Bianchi-Bihan 30 Kzu 2009 da 22:37 (UTC)\nKavet em eus "Ni ho savo Breizh" war lec'hienn AVY :  en traoñ a-zehou. Diouzh ar pezh a oaran eo an doare a zo bet dibabet. "Da sevel a raimp Breizh" a oa un doare posupl all, met laosket eo bet a-gostez, sañset. --Arko 30 Kzu 2009 da 22:34 (UTC)\nNe gomprenan ket fulor Bianchi, a-enep petra out fuloret ? Mont da c'houlenn ganto eo ar gudenn ? Mod all ma 'z eo splan war al lec'hienn meneget gant Arko eo mat. --Y-M D 30 Kzu 2009 da 22:46 (UTC)\nNe gavan ket sirius mont da gomz eus fulor (diazezet war betra?) kerkent ha ma weler dizemglev. Sklaer eo an doare holloueziadurel: komz eus fedoù. Ma'z eo bet kavet an/un anv brezhonek n'eus nemet en diskouez gant ul liamm, ha mat pell zo. Bianchi-Bihan 30 Kzu 2009 da 22:54 (UTC)\nKomz a ran eus fulor da geñver kreñver ar gerioù a implijez ("Enep-krenn", "doareoù-ober" da skouer). Ha perak mont da lavar "n'eo ket sirius", sirius-tre e oan me pa 'm eus skrivet-se, reishoc'h e vefe bet lavar ne oa ket gwir, pe ne oas ket e fulor, eget lakaat disfi war siriusted an dud. Evit ar pezh a denn d'an afer a-us, ma 'z eo bet kavet al lugan eo mat. N'am eus ket gouezet petra a oa ar "seurt doareoù-ober" hag e oas enep-krenn... --Y-M D 31 Kzu 2009 da 10:48 (UTC)\nNetra da welout gant ar gaoz uheloc'h , met db ar frazennoù-mañ ("Ni ho savo Breizh" ha "Da sevel a raimp Breizh") e karfen reiñ un tamm ali: gwelloc'h (brezhonekoc'h d'am soñj) e vije, Breizh a savimp, pe Breizh, ni ho savo. Bianchi-Bihan 30 Kzu 2009 da 23:36 (UTC)\nNe peus nemet skrivañ dezho a-benn kinnig ar stummoù brezhonekoc'h eus o lugan. Dit da welet. --Y-M D 31 Kzu 2009 da 10:48 (UTC)\nAdtapet diwar « https://br.wikipedia.org/w/index.php?title=Kaozeal:Strollad_Breizh&oldid=620453 »\nKemmoù diwezhañ degaset d'ar bajenn-mañ d'an 31 Kzu 2009, da 10:48.


Idlib e 1983\nIdlib pe Idleb,(en arabeg إدلب) zo ur gêr e gwalarn Siria, kêr-benn Gouarnelezh Idlib. Hervez niveridigezh 2004 graet gant melestradurezh ar vro e oa 98 791 den o chom eno d'ar mare-se. Tro-dro 165 000 den a zlefe bezañ e 2010. N'ouzer ket resis pet den a chom abaoe m'eo kroget Brezel diabarzh Siria.\nLabourat a ra an annezidi el labour-douar pe er gêr e-kichen Aleppo. Strujus eo douar ar c'horn-bro. Gounezet e vez kotoñs, ed, olivez, figez, rezin, tomatez ha sezam.\nIstorel eo ar vro ivez, keodedoù henamzerel he deus evel hini Ebla (Tall Mardikh), bet gwechall-gozh kêr-benn ur rouantelezh veur.\nMuzulmaned sunnit eo al lodenn vrasañ eus an annezidi. Ur gumuniezh a 2000 kristen zo ivez.\nE-pad an henamzer e voe aloubet gant Rouantelezh Armenia, ha goude gant ar jeneral roman Pompeius tro-dro 64 a-raok JK. E-kreiz ar VIIvet kantved e voe aloubet gant an Arabed. E-barzh an Impalaeriezh otoman e oa etre ar XVIvet hag an XIXvet kantved.\nAr gêr e 1983. Luc'hskeudennoù Henk van Rinsum, Nationaal Museum van Wereldculturen\nEmgannoù niverus Brezel diabarzh Siria zo degouezhout eno abaoe 2012. Tapet eo ar gêr hag ar c'houarnelezh gant ar rebelled e 2012, met adtapet eo gant ar gouarnamant e miz Ebrel. Adtaget e voe e 2015 gant talbenn al-Nusra hag Ahrar al-Sham e-pad eil Emgann Idlib. Skarzhet e voe nerzhioù diwezhañ Ahrar al-Sham d'an 23 a viz Gouere 2017 gant Hayat Tahrir al-Sham, ar strollad salafelour nevez savet war-lerc'h Al Nusra.\nBombezet eo bet ar gêr ingal gant nijerezioù Siria ha Rusia.\nAdtapet diwar « https://br.wikipedia.org/w/index.php?title=Idlib&oldid=1867780 »\nKemmoù diwezhañ degaset d'ar bajenn-mañ d'an 12 Meu 2020, da 21:05.


(Adkaset eus Arianna)\nPennadoù all zo diwar-benn an anvioù-badez Ariadna hag Ariane.\nAriadne, hervez Sebastiano Ricci\nKyliks eus ar livour Aison (war-dro 425–410 Kent J.-K., M.A.N., Madrid) ma tiskar Theseüs ar Minotaor e-kichen un templ\nTresadenn an delwenn Ariadne auf dem Panther gant Johann Heinrich Dannecker\nAriadne (Ἀριάδνη, Ariádnê e gregach) a oa merc'h da Vinos, roue Kreta, ha da Basifae, e mojennoù Hellaz kozh. Ur ribitailh bugale o doa bet he zud. C'hoar e oa enta da C'hlaokos, Katreüs, Androgeos, Akakallis, Deukalion, Faidra ha Ksenodike. Hanterc'hoar e oa d'ar Minotaor ouzhpenn ivez.\nStag eo hec'h anv\nouzh anv Theseüs, en em gannas ouzh ar Minotaor,\nouzh anv an doue Dionysos, tad he bugale-hi.\n1 Mojennoù Ariadne\n1.1 Ariadne ha Theseüs\n1.2 Ariadne ha Dionysos\n1.3 Hag un doueez e vije bet Ariadne?\n2 Orinoù minoean Ariadne\n4 Ariadne en arzoù\nMojennoù Ariadne[kemmañ | kemmañ ar vammenn]\nAriadne ha Theseüs[kemmañ | kemmañ ar vammenn]\nAbadenn evañ gant Dionysos hag Ariadne. Arz gresianeg-ha-boudaat eus Gandhara, IIIe kantved kt JK.\nSikour a reas ar merc'hetaer Theseüs da gavout dor ar milendall da vont d'ober e stal d'ar Minotaor. Prometiñ dimeziñ ganti a reas an haroz, ha mont da zibunañ ur bolotenn roet ganti bep ma'z ae dre ribouloù ar milendall. Met ur wezh lazhet ar Minotaor e voe dilezet Ariadne gant an haroz, a blije dezhañ Faidra muioc'h evit he c'hoar, war enez Dia, a vez kemeret alies evit Naksos.\nAriadne ha Dionysos[kemmañ | kemmañ ar vammenn]\nAn doue Dionysos o vambochat, hag Ariadne war e varlenn. Arz gresian-bouddhaek eus Gandhara, IIIe kantved.\nTremen a reas Dionysos dre an enez ha kavout Ariadne en ur mor a zaeloù. Ken fromet e oa gant he glac'har ma kasas anezhi gantañ betek Lemnos. Frealziñ a reas anezhi ha chom a rejont asambles. Genel a reas meur a vugel, en o zouez Keramos, Thoas, Oinopion, Eurymedon, Flias, Preparathos ha Stafylos.\nHervez hengounioù all e vije marvet gant ar glac'har war an enezenn pe e vije bet lazhet gant Artemis war goulenn Dionysos, e Dia. Kavout a reer an hengoun-se e levr Homeros.\nAdkemeret eo bet gant Racine en e werzennoù brudet :\nHervez un hengoun all e vije bet disoñjet gant Theseüs sammañ anezhi e bourzh e lestr, hag abalamour da se e vije bet disoñjet gant Theseüs cheñch gouelioù e vag. Dleet e vije bet dezhañ lakaat gouelioù gwenn evit diskouez e oa bet trec'h. Sevel a reas ur vorennn en-dro d'ar vag a guzhas anezhañ hag a drevarias spered Theseüs. Kaset e oa ar c'hastiz-se dezhañ gant an Doueed en abeg d'e drubarerezh. Ar roue Aigaios, tad an haroz, a oa o c'hortoz distro ar vag war devenn Aten. Pa welas ar gouelioù du, sin a gañv, e kredas e oa marvet e vab hag en em daolas war e benn er mor.\nHag un doueez e vije bet Ariadne?[kemmañ | kemmañ ar vammenn]\nHervez Kerenyi e vije bet unan eus doueezed ar frouezhusted e Kreta, hag azeulet e veze e Naksos, Delos, Kiprenez hag Aten. Koulskoude e voe ankouaet hec'h orin doueel.\nOrinoù minoean Ariadne[kemmañ | kemmañ ar vammenn]\nAr vitologiezh c'hresian ne ra ket anv eus ar fed e vije un itron mestrez war ar milendall e Kreta. Gwir eo e oa tremenet kantvedoù abaoe. Un dablezenn skrivet er skritur linennek B, kavet e Knosos, a zanevell koulskoude ur prof "mel evit an holl zoueed ; mel evit mestrez ar milendall". An holl zoueed a-gevret a reseve kement a vel ha mestrez ar milendall hec'h-unan. A-hervez e tlee bezañ un doueez pouezus-kenañ.\nMarteze eo an itron-se a adkaver en Ariadne. En Ilias Homeros e lavarer marteze e oa bet ar milendall ul leurenn-dañs a oa bet graet evit Ariadne kentoc'h eget Minos. E-touez an tresoù engravet gant Hefaistos war skoed nevez Akilleüs, unan eus an traoù diskouezet a oa ul leurenn-dañs "evel an hini treset gant Daidalos e kêr ec'hon Knosos evit Ariadne he rodelloù koant". Taolennet e oa ar "milendall dañs" zoken war ar skoed, "ma tañse warnañ gwerc'hezed en oad da zimeziñ ha paotred yaouank gant dorn an eil war arzorn egile ... o treiñ ken distroñs war o zreid mibin ha turgn ar poder ... hag e tañsent eno a-linennoù evit kejañ an eil re gant ar re all."\nUn anv-badez saoznek hag alamanek eo Ariadne.\nAriadne Artiles, gwiskerez dilhad spagnol, brudet he feskennoù gant ur golo eus ar gelaouenn Elle.\nAriadne en arzoù[kemmañ | kemmañ ar vammenn]\nGwelout ivez ar pennadoù Ariadna hag Ariane.\nAriadne auf Naksos, ur c'hoarigan savet gant Richard Strauss.\nAriadne, ur pezh-c'hoari gant Alan Alexander Milne e 1924.\nAriadne Oliver e romantoù Agatha Christie.\nAriana Dumbledore, c'hoar da Albus Dumbledore e levrioù Harry Potter.\nAriadne auf dem Panther, gant Johann Heinrich Dannecker:\n↑ (Phèdre, I, 3)\nKerenyi, Karl 1976. Dionysos: Archetypal Image of Indestructible Life, ha dreist pep tra al lodenn I.iii «The Cretan core of the Dionysos myth» (Princeton University Press, Princeton)\nRuck, Carl A.P. ha Staples, Danny, 1994. The World of Classical Myth. (Carolina Academic Press, Durham)\nAdtapet diwar « https://br.wikipedia.org/w/index.php?title=Ariadne&oldid=1823597 »\nKemmoù diwezhañ degaset d'ar bajenn-mañ d'an 10 Gen 2019, da 20:37.


Pajenn:Sales - Introduction d’ar Vuez devot.djvu/14 - Wikimammenn\nPajenn:Sales - Introduction d’ar Vuez devot.djvu/14\nouto erfin, eo ret da guenta oll ec’h ouffac’h petra eo ar vertusa zevotion : rac evel na deus nemet ur guir devotion, ha ma zeus un nombr bras a zevotionou vean ha faus ; ma na enevit pehini eo ar guir devotion, ec’h allac’h en em drômpla, oc’h en em amusi gant un devotion imprudant ha superftitius.\nUr Peinteur hanvet Arelius a gustume peinta quement Imaich a rea, diouz an ear hac an hevelidiguez eus ar merc’het pere a veze d’e faltasi ; evelse ivez e teu peb hini da beinta an devotion diouz e inclination hac e faltasi. Nep a so en em roet d’ar yun, en em guef devot-bras o yun alies, peguement bennâc ma vez leun e galon a rancun hac a gassoni ; hac evintàn da veza quer sobr, na grete quet tempra e deot er guin hac en dour so quen aveziou, n’en devezo damant ebet d’e dempra e goat e nessa dre an drouc-prezec hac ar c’halomniou. Unan en em istimo devot abalamour ma lavar cals a oræsonou bemdez, peguement bennâc goude an oll Pedennou-se na lavaro quet nebeutoc’h a gomsou c’huero, dipitus hac arrogant etouez tud e dy hac e ameseien, ha martese c’hoas e vezo sujet d’al leoudouet ha d’ar goal bedennou. Un all a sonch beza devot var zigares ez a lies-a-veich da gofes ha da Gommunia pe d’an Oferen, ha cousgoude ne les quet na de corrompet e galon\nAdtapet diwar « https://br.wikisource.org/w/index.php?title=Pajenn:Sales_-_Introduction_d’ar_Vuez_devot.djvu/14&oldid=101526 »\nKemmoù diwezhañ degaset d'ar bajenn-mañ d'an 6 Mae 2017, da 18:34.


Buhez ar Sent/1837/Yan-Frances Regis - Wikimammenn\nBuhez ar Sent/1837/Yan-Frances Regis\n◄ Guibert Yan-Frances Regis Madalen Pazzi ►\nAr pevare-var-nuguent a viz Maë.\nSANT YAN-FRANCES REGIS.\nAr Servicher bras-mâ da Zoue a oue ganet en ur guær vian a Escopti Narbon ; epad ma oa er scol hac ne hentas morse nemet bugale pe scolerien vertuzus ha devot ; quemense ive er sicouras cals da gonservi e innoçanç. Goude m’en devoa achuet e scoliou, en em rentas Jesuist. O veza bet lequeet da zisqui, e poanias er memes amser da renta e scolerien habil ha devot ; ur sourci bras a guemere anezo-oll, mæs remerqui a rezeur bepret penaus e care muy ar re baoura.\nAn desir ardant en devoa evit silvidiguez an eneou a reas dezàn goulen permission da vont d’ar C’hanada etouez ar sauvaget, evit o instrui ac o c’hounit da Zoue ; mæs Doue en devoa e zestinet evit sanctifia hor Provincou, hac evit renouveli en hon amser ar burzudou o devoa græt an Dud Apostoliq er gommancamant eus an ilis.\nCoumanç a reas da rei Missionou e Languedoc, e pelec’h e reas ur mad infinit quên dre e instructionou, quên dre an exempl eus e vuez santel. Cundui a ree ur vuez tenn ha poanius meurbet. En em gavout a ree abars an deiz en ilis, e pelec’h, goude ar beden dious ar mintin, e ree un instruction d’ar bobl ; goudese e lavare an Oferen, ac e prezegue diou pe deir gueich bemdez ; tremen a ree an nemorant eus an amser o coes ; ar visitou a ree d’ar re glàn hebquen, a serviche dezàn evit disquya. Ar goàn, ar sorn, an ærc’h, ar glao hac ar frim ne oant quet capabl da yenât an ardor.\nAr Missioner santel-mâ e oa quen anflamet dre ar garantez divin, ma vihe alies ravisset e galon, ha ma vihe clevet o lavaret e creiz e fervor, ar c’homsou-mâ : O va Doue ô va c’harantez, perac ne allàn-me quet ho caret quement ha ma er militet !\nEus ar garantez vras-ze en devoa evit Doue e teue ar garantez tener en devoe bepret evit ar beaurien, n’er gueler nemeur nemet en o c’hreiz ; ha bepret e vize ur vanden dud paour en dro d’e goessionnal.\nE zêl a oa re vras evit beza renfermet er Brovinç a Languedoc ; labourat a reas ouspense er Vivare, hac e cals a garteriou-all, pere ne heanint jamæs da bublia al labourou hac an effejou burzudus eus e zêl aposloliq. Parea a reas daou zen dall ; dilivria a reas e Marlhes un den possedet ; e Monregar e convertissas d’ar feiz an Itron brudet a Romezin, hac e Monfaucon e servichas ar re glàn gant ar vocen.\nEn ur vont da rei ar Mission e parres Louvesc e zastumas ur c’hlènvet, daou zez abars Nedelec ; en despet d’ez rouc e reas teir instruction da vouel Nedelec, ha teir-all antronôs, ha coess ouspense cals a dud ; erfin e teuas quer simpl ma voe ret e zouguen d’ar prespital. E gouraich a reas dezàn coess c’hoas eno hinienou, pere a oa eet d’e heul. Mæs e nerz o vancout dezàn, e voe contraign d’en em lacât en e vele. Tremen a reas an nemorant eus an amser en un oræsoun continuel ; ha goude beza recevet e oll sacramanchou, en ur zerc’hel e zaoulagad parfet var e grucify, e rentas e ene santel d’e Grouer, d’an deiz diveza eus ar bloaz 1640, oaget hebquen a dri bloaz ha daou-uguent hac unnec miz.\nRegis na hentas morse en e yaouanctis nemet bugale ha scolerien devot hac a exempl vad ; quemense er sicouras cals da gonservi e innoçanç. Ma carre an dud yaouanc choas mad o mignounet, ha ma ne hentent nemet ar re fura ha vertuzussa eus o oad, ne goueffent quet e quement a zisurzou. Ne faut nemet ur c’hompaignon fall pe vicius, evit corrompi hac evit coll ar pura hac an innoçanta ene.\nAdtapet diwar « https://br.wikisource.org/w/index.php?title=Buhez_ar_Sent/1837/Yan-Frances_Regis&oldid=62264 »\nKemmoù diwezhañ degaset d'ar bajenn-mañ d'an 24 Meu 2014, da 15:59.


Kevredigezh Kembre-Breizh: Ur skol-veur ma voe div\nUr skol-veur ma voe div\nKartenn o tiskouez Llanbedr Pont Steffan ha Caerfyrddin... div gêr, ur skol-veur\nDre ma ne oa ket tu da zirouestlañ kudennoù arc’hant Skol-Veur Llambed (Llanbedr Pont Steffan) e voe diviziet, e miz Kerzu warlene, hec’h unaniñ gant Skol-Veur an Dreinded e Caerfyrddin (Carmarthen). D’ar 16 a viz Ebrel, neuze, e oa bet embannet anv ar skol-veur nevez: Prifysgol Cymru y Drindod Dewi Sant (‘Trinity Saint David’ e saozneg), un anv eus an divalavañ, hep diskouez nag arz nag ijin!\nSkol-Veur Llambed a oa ar c’hoshañ ensavadur e Kembre gantañ ar gwir da reiñ aotregezhioù, hag hec’h anv orin a oa Coleg Dewi Sant (St David’s College), pa voe krouet e 1822.\nEus an holl gêrioù ma’z eus skolioù-meur e Kembre, ez eo Llambed an hini ma’z eo kreñvañ ar c’hembraeg, evit d’ar yezh mont war ziskar er gevredigezh tro-dro evel e pep lec’h all, abalamour d’an divroadenniñ hag an enbroadiñ dreist-holl. Ar skol-veur avat, daoust ma vez kelennet kembraeg enni ha daoust ma veze, gwechall, dalc’het enni stajoù hañv hir evit deskiñ kembraeg, a zo saoz-tre he spered... hag a zo bet a-viskoazh, evit gwir. A bouez bras eo, evelato, evit armerzh ar gêr hag he zrowardroioù, ha n’ouzer ket c’hoazh pe efed en devo an unanidigezh war ar postoù.\ntagioù Caerfyrddin, Llambed, Llanbedr Pont Steffan, skol-veur, y Drindod Dewi Sant


Logo Battlefield 4\nBattlefield 4 pe BF4 a zo ur c'hoari tenn a-stroll d'eus an heuliad c'hoarioù video Battlefield Serie savet ez eo bet gant ar Studio Dice (Digital Illusions CE) hag embannet gant Electronic Arts pe EA Games d'an 29 a viz Here 2013.\nEmbannet ez eo bet war urzhiataer, PlayStation 3, Playstation 4 ha war Xbox 360 hag Xbox One. Da heuil Battlefield 3 e teu.\nKalzig rebechoù a zo bet da Battlefield 4 dre e istor verr na pa c'hoarier an istor e-unan pe c'hoazh gant ar bugoù lies. Diaes ez eo bet gant Electronic Arts da zont a-benn da gavout un diskoulm d'an holl c'hudennoù bet kasout keloù d'eus outo.\n1 Kampagn bruderezh Battlefield 4\n3 Ouzhpennadurioù Battlefield 4 DLC\n5 Tro-dro d'ar c'hoari\nKampagn bruderezh Battlefield 4[kemmañ | kemmañ ar vammenn]\nMemes mod 'vit Battlefield 3 ez eus bet ur c'hampagn bruderezh meur evit Battlefield 4.\nMiz meurzh 2013, Electronic Arts en deus kroget da vouetañ lec'hienn internet Battlefield 4 gant tri film kinnig ar c'hoari anvet "Prepare 4 Battle".\nKendalc'het e vezo da zegas filmigoù a seurt-se betek ar 26 a viz meurzh 2013. An deiz war-lerc'h e grog gant filmigoù o tiskouezh ar c'hoari da wir.\nE 2020, c'hwec'h vloaz goude istor Battlefield 3, kampagn Battlefield 4 a lak ar c'hoarier da vezañ ar soudard stadunanat Recker. E Baku, Azerbaidjan, ar skouadron troadegiezh Marines Tombstone savet gant Recker, Dunn, Irish, ha Pac a derc'h diouzh ur gêr gant keloù milourel pouezus. unvezioù ispisial Rusia a glask herzel anezho. Ar c'harr-tan a vez implijet ganto a gouezh er mor. Dunn, stanket en oto a ro urzh da Recker da implij e bistolenn evit terriñ prenestr an oto ha terc'hout heptañ. Recker a denn war ur prenestr hag ar skouadrenn a derc'h heptañ. E-pad m'emañ ar skouadrenn o neuila er mor, ar c'hoarier a c'hell klevout ar penn ofiser, ar c'habiten Garrison, o reiñ urzhioù: an amiral Chang a zo krog gant un taol-stad, ma teu a-benn e vo harpet gant nerzhioù lu Rusia. Tombstone a zistro d'an douger kirri-nij USS Valkyrie. Ur wech tizhet ar vag, Garrison a zispleg dezho eo bet lazhet Jin Jié, an den a oa da vezañ dilennet e-penn Sina gant Chang met deuet eo a-benn da lakaat kablus ar stadunanaiz en e flas.\nOuzhpennadurioù Battlefield 4 DLC[kemmañ | kemmañ ar vammenn]\nAr re DLC (downloadable content) a zo ouzhpennadurioù a vez tu pellkargañ d'ar c'hoari diaz. 5 anezho a vez kavet en Battlefield 4 : China Rising, Second Assault, Naval Strike, Dragon's Teeth ha Final Stand.\nBurutellet garv eo bet ar c'hoari hag an embregerezhioù sevener pa voe embannet Battlefield 4. Tost dibosubl e oa da c'hoari dre an niver a bugoù hag a oa. Ken sabatuet e oa bet ar c'hoarierien ma voe embannet gant Ea games ha Dice (EA CEO Andrew Wilson ha penn rener DICE Karl-Magnus Troedsson) e oa "For me, the situation we had was unacceptable. For the team it was unacceptable. We have worked tirelessly since then to make sure the gameplay experience got to where it absolutely should have been at launch and we're focused on that and we continue to deliver value to that player base". \nE fin miz kerzu 2013 goude embannadur an ouzhpennadur DLC China Rising ez eo difennet ar c'hoari e bro Sina. Hervez lu ha gouarnamant Sina, ar c'hoari a zo un doare "aloubadeg sevenadurel", o tegas "ur skeudenn fall eus Sina". \nLec'hienn ofisiel battlefield 4\nAdtapet diwar « https://br.wikipedia.org/w/index.php?title=Battlefield_4&oldid=1856315 »


Pajenn:Marigo - Buez ar Saent.djvu/36 - Wikimammenn\nPajenn:Marigo - Buez ar Saent.djvu/36\nSant Simeon Stilit.\nar re a vouel, e c’houlennas digant un den ancien ha devot, petra a sinifient ; an den mad-se a lavaras dezâ penaus e voa eürus a re a zeu da vouela o fec’hejou hac re ar bed, e voa eürus ar re a so affliget er bed-mad, hac erfin ar re a gundu ur vuez penitant ha pell dious ar bed, o contempli bemdez passion ha maro hor Salver. En ur glevet quemense en em santas quen touichet ma zeas hep differi en un deserz e pelec’h e tremenas seiz deves o vouela hac o pidi, prosternet var an douar. Goudese, ez eas d’en em brosterni da dreit un abat Santel eus ur gouent a dost, pehini o velet e zaelou hac an desir bras en devoa da servicha Doue, èn recevas er gouent.\nSimeon a dibasseas souden an oll religiuset dre e yuniou ha dre e vortificationou dreist-ordinal ; ha goude beza chomet tri bloaz er gouent, e c’houlennas conge da vont dounoc’h en deserz, e pelec’h, gant ar fizianç vras en devoa e sicour an Antrou Doue, e entreprenas, evit imita yun hor Salver, tremen ar c’horaïs eb dibri netra ; hac e ober a eureu. D’ar sul fasq ur Bælec o veza deut evit e velet er c’havas quer sempl, ma voa en danger da vervel, e sacramanti a reas, hac ar vagadurez divin-se a rentas dezàn e nerz. Neuse leun a fizianç en hini en devoa graet ar miracl-se en e andret, e quemeras ar resolution da dremen ar c’horaïs er memes faeçoun, peb bloaz epad e vuez. Theodoret, pehini en deus scrivet buez ar Sant-mâ, a raport penaus, en amser ma e scrive, en devoa dija yunet evel-se eis c’hoaraïz var-nuguent. Ar memes Theodoret a lavar c’hoas penaus, en amseriou-all, e tebre quen neubeut a dra, ma eller lavaret penaus ar c’horf adorabl a Jesus-Christ, pehini a receve, bep eiz dez, a oa casi e oll bevanç.\nAr brud eus e santelez o veza eet dre ar vro, e teue tud a bep lec’h d’e velet ; neuse, evit en em denna dious ar foul, pehini en distroe dious e oræsoun, sevel a reas gant maein ur goulounen, da ouzot eo, ur pilier huel, var c’horre pehini e tre-\nAdtapet diwar « https://br.wikisource.org/w/index.php?title=Pajenn:Marigo_-_Buez_ar_Saent.djvu/36&oldid=134476 »


Meneger:Sales - Introduction d’ar Vuez devot.djvu - Wikimammenn\nMeneger:Sales - Introduction d’ar Vuez devot.djvu\nTitl Introduction d’ar Vuez devot\nOberour Frañsez a Sal\nTroer Charlez ar Brizh\nBloavezh embann 1779-1792 (?)\nEmbanner Youen-Yan-Lois Derrien\n- - - - T - Prefaç Prefaç Prefaç Prefaç Prefaç Skeudenn 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50 51 52 53 54 55 56 57 58 59 60 61 62 63 64 65 66 67 68 69 70 71 72 73 74 75 76 77 78 79 80 81 82 83 84 85 86 87 88 89 90 91 92 93 94 95 96 97 98 99 100 101 102 103 104 105 106 107 108 109 110 111 112 113 114 115 116 117 118 119 120 121 122 123 124 125 126 127 128 129 130 131 132 133 134 135 136 137 138 139 140 141 142 143 144 145 146 147 148 149 150 151 152 153 154 155 156 157 158 159 160 161 162 163 164 165 166 167 168 169 170 171 172 173 174 175 176 177 178 179 180 181 182 183 184 185 186 187 188 189 190 191 192 193 194 195 196 197 198 199 200 201 202 203 204 205 206 207 208 209 210 211 212 213 214 215 216 217 218 219 220 221 222 223 224 225 226 227 228 229 230 231 232 233 234 235 236 237 238 239 240 241 242 243 244 245 246 247 248 249 250 251 252 253 254 255 256 257 258 259 260 261 262 263 264 265 266 267 268 269 270 271 272 273 274 275 276 277 278 279 280 281 282 283 284 285 286 287 288 289 290 291 292 293 294 295 296 297 298 299 300 301 302 303 304 305 306 307 308 309 310 311 312 313 314 315 316 317 318 319 320 321 322 323 324 325 326 327 328 329 330 331 332 333 334 335 336 337 338 339 340 341 342 343 344 345 346 347 348 349 350 351 352 353 354 355 356 357 358 359 360 361 362 363 364 365 366 367 368 369 370 371 372 373 374 375 376 377 378 379 380 381 382 383 384 385 386 387 388 389 390 391 392 393 394 395 396 397 398 399 400 401 402 403 404 405 406 407 408 409 410 411 412 413 414 415 416 417 418 419 420 421 422 423 424 425 426 427 428 429 430 431 432 433 434 435 436 437 438 439 440 441 442 443 444 445 446 447 448 449 450 451 452 453 454 455 456 457 458 459 460 461 462 463 464 465 466 Taolenn Taolenn Taolenn Taolenn Taolenn Taolenn Taolenn Taolenn Taolenn Taolenn Taolenn Approb. Approb. - - - - -\nAr guenta Quevren eus an Introduction, pehini a gompren an Avisou hac an Exerciçou requis evit cundui an Ene adalec e c’henta desir d’ar Vuez Devot betec ar resolution antier d’e antrepreni.\nAR c’henta Chabistr. Petra eo ar guir devotion,\ner bagen 1.\nAn eil Chabistr. Ar vertuz hac an excellans eus an devotion,\nAn trede Chabistr. Penaus e c’happarchant an devotion ouz peb seurt vocation tud,\nAr pevare Chabistr. Penaus eo necesser caout ur C’honducteur pe un Directeur evit antren hac avanç en devotion,\nAr pempet Chabistr. Penaus eo ret commanç ar Vuez devot dre ar burgation eus an Ene,\nAr c’huec’hvet Chabistr. Penaus ar guenta purgation eo en em burgi diouz ar pec’hejou marvel,\nAr seizvet Chabistr. Penaus an eil burgation eo en em burifia diouz an affectionou eus ar pec’het,\nAn eizvet Chabistr. Ar voyen d’en em burgi diouz an affectionou eus ar pec’het,\nAr guenta Meditation hac an navet Chabistr. Var ar mad en deveus gret Doue evidomp d’hor beza crouet. Er guenta meditation-mâ eo lequeat an actou pere a dleer da ober quent ha goude peb meditation ; galvet int ar Breparation hac ar Gonclusion eus an Oræson hac e ve mad o disqui dindan evor, evit en em servichout anezo ato en oll meditationou hac en Oræsonou-all,\ner bag. 28 ha 32.\nAn eil Meditation hac an decvet Chabistr. Var ar fin p’evit hini ez omp crouet gant Doue,\nAn trede Meditation hac an unnecvet Chabistr. Var ar mad-oberou a Zoue en hon andret,\nAr bedervet Meditation hac an daouzecvet Chabistr. Var ar pec’hejou,\nAr pempet Meditation hac an trizecvet Chabistr. Var ar maro,\nAr c’huec'hvet Meditation hac ar pevarzecvet Chabistr. Var ar Varn general,\nAr seizvet Meditation hac ar pemzecvet Chabistr. Var an Ifern,\nAn eizvet Meditation hac ar c’huezecvet Chabistr. Evit ar Barados,\nAn navet Meditation hac ar seitecvet Chabistr. Eleac’h ma teuher da choas ar Barados ha d’en em resolvi d’e c’hounit,\nAn decvet Meditation hac an trivec’hvet Chabistr. Amâ e teu an Ene da choas ar vuez devot,\nAn naontecvet Chabistr. Penaus e ranquer ober ar Gonfession general,\nAn uguentvet Chabistr. Ur brotestation gaer evit imprima en Ene ar resolution da servicha Doue, hac evit conclui an actou a binigen,\nAr c’henta Chabistr varnuguent. Conclusion evit ar burgation guenta-mâ,\nAn eil Chabistr varnuguent. Penaus e ranquer en em burgi diouz an affectionou d’ar pec’hejou veniel,\nAn trede Chabistr varnuguent. Penaus eo ret en em burgi diouz an affection d’an traou inutil ha dangerus,\nAr pevare Chabistr varnuguent. Penaus e ranquer en em burgi diouz ar goal inclinationou,\nAn eil Quevren eus an Introduction, pehini a gompren naouspet seurt avisou evit sevel an Ene etrese Doue dre an Oræsonou ha dre ar Sacramanchou.\nAR c’henta Chabistr. Var an necessite eus an Oræson,\nAn eil Chabistr. Eleac’h ma tisquezeur ar fæçon da ober meditation, ha da guenta d’en em lacat e presanç Doue, pehini eo ar poent quenta eus ar breparation,\nAn trede Chabistr. Var an invocation pehini eo an eil poent eus ar breparation,\nAr pevare Chabistr. Var ar proposition eus ar Mister pehini eo an trede fouent eus ar breparation,\nAr pempet Chabistr. Var ar gonsideration, pehini eo an eil quevren eus ar veditation,\nAr c’huec’hvet Chabistr. Var an affectionou ha resolutionou, pehini eo an drede quevren eus ar veditation,\nAr seizvet Chabistr. Var ar Gonclusion hac ar Boquet spirituel,\nAn eizvet Chabistr. Eleac’h ma roer avisou profitabl meurbet var ar sujet eus ar meditation,\nAn navet Chabistr. Van degout pehini a erru er veditation,\nAn decvet Chabistr. Var an exerciç diouz ar mintin,\nAn unnecvet Chabistr. Var an exerciç diouz an nos, ha var an examen a goustianç,\nAn daouzecvet Chabistr. Var ar Retret spirituel,\nAn trizecvet Chabistr. Var an aspirationou, var an Oræonou Jaculator ha var ar songesonou mad,\nAr pevarzecvet Chabistr. Var ar Sacrifiç divin eus an Oferen, ha penaus eo e ranquer e c’hlevet,\nAr pemzecvet Chabistr. Var an exerciçou-all pere a so public ha commun,\nAr c’huezecvet Chabistr. Penaus eo ret enori hac invoqui ar Sent,\nAr seitecvet Chabistr. Penaus eo e ranquer clevet ha lenn comsou Doue,\nAn trivec’hvet Chabistr. Penaus eo e ranquer receo an inspirationou mad,\nAn naontecvet Chabistr. Evit ar Gonfession santel,\nAn uguentvet Chabistr. Penaus e tleer mont alies da gommunia,\nAr c’henta Chabistr varnuguent. Penaus e tleer en em dispos da Gommunia,\nAn trede Quevren eus an Introduction, eleac’h ma zeus cals a avisou evit an exerciç eus ar vertuziou.\nAR c’henta Chabistr. Var ar choas pehini a dleer da ober e quènver an exerciç eus vertuziou,\nAn eil Chab. Continuation eus ar memes discours var ar choas eus ar vertuziou,\nAn trede Chab. Var ar batiantet,\nAr pevare Chab. Var an humilite exterieur,\nAr pempet Chab. Evit an humilite interieur,\nAr c’huec’hvet Chab. Penaus an humilite a ra deomp caret hon abjection hac hon dismeganç propr, da lavaret eo caret beza humiliet ha dispriget,\nAr seizvet Chab. Penaus e rencomp conservi hon reputation o pratica an humilite,\nAn eizvet Chab. Evit an douçder en andret an Nessa hac evit ar remed ouz ar goler,\nAn navet Chab. Evit an douçder en hon andret hon-unan,\nAn decvet Chab. Penaus e tleomp beza sourcius ha non pas presset hac hastet en hon afferou hac en hon occupationou,\nAn unnecvet Chabistr. Evit an oboissanç,\nAn daouzecvet Chabistr. Var an necessite eus ar chastete,\nAn trizecvet Chabistr. Avis evit conservi ar chastete,\nAr pevarzecvet Chabistr. Var ar baourentez spirituel observet etouez ar binvidiguez,\nAr pemzecvet Chabistr. Penaus e ranquer pratica ar baourentez reel o chom cousgoude er binvidiguez reel ive,\nAr c’huezecvet Chabistr. Evit pratica ar binvidiguez a speret e creis ar baourentez reel,\nAr seitecvet Chabistr. Var ar mignonaich pe ar garantez, ha da guenta var an hini a so droug ha libertin,\nAn trivec’hvet Chabistr, Var an amourousdet,\nAn naontecvet Chabistr. Var ar guir mignonaich pe ar guir garantez,\nAn uguentvet Chabistr. Var an diffaranç a so etre ar guir vignonaichou hac ar re vean,\nAr c’henta Chabistr varnuguent. Avisou ha remejou a enep ar goall vignonaichou,\nAn eil Chab. varnuguent. Avisou-all c’hoaz var ar sujet eus ar vignonaich,\nAn trede Chab. varnuguent. Evit an exerciçou eus ar vortification exterieur,\nAr pevare Chab. varnuguent. Evit ar gonversationou pe an antretienou hac evit ar solitud,\nAr pempet Chab. varnuguent. Var an dereadurez eus ar viscamant, da lavaret eo penaus e tleer en em visca en ur fæçon deçant ha dereat,\nAr c’huec’hvet Chab. varnuguent. Evit ar parlant ha da guenta penaus e ranquer parlant a Zoue,\nAr seizvet Chab. varnuguent. Evit an honestis er c’homsou hac evit ar respet pehini a dleer d’an dud,\nAn eizvet Chab. varnuguent. Var ar jugeamanchou pe ar varnidiguezou temerer,\nAn navet Chab. varnuguent. A enep an drouc-prezec,\nAn tregontvet Chab. Avisou-all c’hoas e quènver ar parlant,\nAr c’henta Chab. ha tregont. Var an tremen amser hac ar recreation ha da guenta var ar recreation licit ha meulabl,\nAn eil Chab. ha tregont. Var ar c’hoariou disonest,\nAn trede Chab. ha tregont. Penaus eo ret beza fidel da Zoue hac en occasionou bras hac er re vian,\nAr pevare Chab. ha tregont. Penaus eo ret caout ur speret just ha ræsonabl,\nAr pempet Chab. ha tregont. Var an desirou,\nAr c’huec’hvet Chab. ha tregont. Avisou evit an dut demezet,\nAr seizvet Chab. ha tregont. Evit an honestis eus ar guele nuptial pe eus ar briedelez,\nAn eizvet Chab. ha tregont. Evit an intanveset,\nAn navet Chab. ha tregont. Ur guer evit ar Guerc’heset,\nAr pedervet Quevren eus an Introduction, pehini a gompren an avisou necesser a enep an dentationou ordinal.\nAR c’henta Chabistr. Penaus ne ranquer quet en em amusi gant comsou tud ar bed,\nAn eil Chab. Penaus eo ret quemeret couraich,\nAn trede Chab. Var an natur eus an dentationou ha var an diffaranç a so etre san-tout an dentation ha consanti dezi,\nAr pevare Chab. Daou exempl caër var ar sujet diaraoc,\nAr pempet Chab. Evit rei couraich d’an ene pehini a so en dentationou,\nAr c’huec’hvet Chab. Penaus e c’hell an dentation hac ar blijadur beza pec’het,\nAr seizvet Chab. Remejou ouz an dentationou bras,\nAn eizvet Chab. Penaus eo ret resista ouz an dentationou munut,\nAn navet Chab. Penaus eo e ranquer remedia ouz an dentationou munut,\nAn decvet Chab. Penaus e rencomp fortifia hor c’halon a enep an dentationou,\nAn unnecvet Chab. Var an inquietud,\nAn daouzecvet Chabistr. Var an dristidiguez,\nAn trizecvet Chab. Var ar gonsolationou spirituel ha sansibl, ha penaus e ranquer en em gomporti enno,\nAr pevarzecvet Chab. Var ar sec’hor hac an degout spirituel,\nAr pemzecvet Chab. Eleac’h ma ze confirmet ha sclereat ar pez a so lavaret diaraoc, dre un exempl notabl,\nAr pempet Quevren eus an Introduction, pehini a gompren exerciçou hac avisou evit renouveli an ene hac evit e renta ferm en devotion.\nAR c’henta Chab. Penaus eo ret bep bloas nevezi ar resolutionou mad dre an exerciçou pere a so amâ varlerc’h,\nAn eil Chab. Consideration var ar mad pehihi en deveus great Doue deomp oc’h hor guervel d’e servich, hervez ar brotestation pehini a so lequeat amâ diaraoc en uguentvet Chab. eus âr guevren guenta,\nAn trede Chab. Var an examen eus hon ene, evit guelet e avançamant er vuez devot,\nAr pevare Chab. Examen evit guelet pe e stad ema hon ene en egard da Zoue,\nAr pempet Chab. Examen evit guelet pe e stad emaomp en cgard deomp hon-unan,\nAr c’huec’hvet Chab. Examen evit guelet pe e stad ema hon ene en egard d’hon nessa,\nAr seizvet Chab. Examen var an affectionou hac an inclinationou eus hon ene,\nAn eizvet Chab. Affectionou peautramant actou pere a ranquer da ober goude an examen,\nAn navet Chab. Var ar gonsiderationou pere a so propr evit renouveli hon resolutionou mad,\nAn decvet Chab. Ar gonsideration guenta peguen excellant ha peguen dîn e hon ene,\nAn unnecvet Chab. An eil consideration : peguen dîn ha peguen excellant eo ar vertuziou,\nAn daouzecvet Chab. An drede consideration var an exempl eus ar Sent,\nAn trizecvet Chab. Ar bedervet consideration var ar garantez en deveus Jesus-Christ evidomp,\nAr pevarzecvet Chab. Ar pempet consideration var ar garantez eternel a Zoue en hon andret,\nAr pemzecvet Chab. Affectionou general eus ar gonsideration diaraoc, ha conclusionou eus an exerciç-mâ,\nAr c’huezecvet Chab. Var ar santimanchou pere a ranquer da viret goude an Exerciç-mâ,\nAr seitecvet Chab. Eleac’h ma responter ous diou difficulte pere a ell beza great var an Introduction-mâ d’ar Vuez devot,\nAn trivec’hvet Chab. Eleac’h ma roer tri Avis, pere eo ar re ziveza hac ar re principala evit an Introduction-mâ,\nAdtapet diwar « https://br.wikisource.org/w/index.php?title=Meneger:Sales_-_Introduction_d’ar_Vuez_devot.djvu&oldid=159023 »\nKemmoù diwezhañ degaset d'ar bajenn-mañ d'an 13 Ebr 2020, da 15:10.


Pajenn:Le Clerc - Ma beaj Londrez, 1910.djvu/182 - Wikimammenn\nPajenn:Le Clerc - Ma beaj Londrez, 1910.djvu/182\nnemet plegan d’an neb a zav e vouez : kollet gantan e nerz, an neus krenet dirak eun nebeudig a dud diboell. Souezet hag evel batorlet ec’h ê bet Londrez dec’h d’ar beure ; kaeroc’h so : chifet ê bet, pa he deus bet gouveet an noa en em laket ar Gouarnamant, d’an heur divezan, d’ober c’hontrel ouz Arc’heskob Westminster, ha da waskan warnan herda m’halle, evit ma vije chanjet doareo ar prozision. Bet zo, gwir ê, eur prozision, mes n’ê ket hini kaer ar Zakramant Santel, an hini a oa en gortoz pell e oa katoliked ar vro man, ha stad enne, d’ober war an ton bras evit klozan o c’hendalc’h Eukaristik. N’hon deus nemet da veuli penno kentan an Iliz katolik dre m’o deus gouveet, hep koll o fenn nag hen izelaat, gouzanv an displijadur c’houero spontus hag an dismegans iskiz a zo bet grêt d’eze, ha dre m’o deus dalc’het sioul ha sentus ar gristenien a gerz war o lerc’h gant kement a doujans. Mes ar Gouarnamant, na ver ket evit kompren pegen dinerz ha pegen sot ec’h ê bet. Pez na ver ket dreist oll evit pardoni d’ean ec’h ê bean roet da gentan e ôtre ha bean deut goude d’hen tennan, eun nebeud heurio rôk ar c’houlz merket evit ar prozision.\nYa, roet an nevoa e ôtre da gentan. Eun dra anat eo evit neb a lenno al lizero ofisiel a lakomp aman dirak daoulagad an oll, an nevoa roet ar C’homiser Polis d’an Archeskob d’intent ne oa netra, eus e beurz, hag a c’hallje harz ar prozision d’ober e dro gant ar Zakramant. Ne oa ket an disteran arvar (doute) evitan e vije deut a-benn da delc’hen dre-oll an urz vat. Ha ne ver ket evit kridi an nije en em glevet ar c’homiser gant an Otro\nBourne hep bean goulennet ali Sekretour ar Gêr, an\n↑ Lennet hon deus uheloc’h ar pep pouezusan aneze.\nAdtapet diwar « https://br.wikisource.org/w/index.php?title=Pajenn:Le_Clerc_-_Ma_beaj_Londrez,_1910.djvu/182&oldid=150160 »\nKemmoù diwezhañ degaset d'ar bajenn-mañ d'an 6 Meu 2019, da 18:08.


Minffordd (Penrhyndeudraeth) - Wikipedia\nMinffordd zo ur gêriadenn eus Kembre, e kontelezh Gwynedd. Emañ etre Porthmadog, Penrhyndeudraeth ha Portmeirion.\nKresket eo ar gêriadenn dre ma oa e-kichen Y Traeth Mawr, ur marezad douaroù gleb treuzet gant an Afon Glaslyn. A-raok ma voe savet ur chaoser e c'halled treuziñ an dachenn-se d'an izelvor e-kichen Minffordd. Tremen a ra div linenn hent-houarn dre ar gêriadenn, Rheilffordd y Cambrian (Cambrian Railways) ha Rheilffordd Ffestiniog (Ffestiniog Railway), hag e gar Minffordd e c'haller tremen eus an eil d'eben.\nIstor Minffordd, BBC Cymru (cy)\nAdtapet diwar « https://br.wikipedia.org/w/index.php?title=Minffordd_(Penrhyndeudraeth)&oldid=1679194 »\nKemmoù diwezhañ degaset d'ar bajenn-mañ d'an 4 Gen 2016, da 11:56.


Smashing Pumpkins - Wikipedia\nUr strollad rock dazeilat eo ar Smashing Pumpkins. Pevar ezel a zo e-barzh: Billy Corgan (kan ha gitar), James Iha (eil gitar), Jimmy Chamberlin (batiri) ha D'arcy Wretzky (gitar-boud), e-lec'h he Melisa Auf Der Maur e 2000, baserez e-barzh Hole a-raok. Kavet eo bet anv ar strollad gant Billy Corgan, klevet en doa dre un hunvre ar frazenn-mañ: « Joe Strummer is a drank and smashing pumpkins ».\nAr Smashing Pumpkins\nSavet ar strollad e 1988 e-barzh Chicago (Illinois) dre m'eo aet asam's Billy Corgan ha James Iha. Embannet eo an albom kentañ e 1991, Gish (daveet d'ar c'hoarierez sinema mud anvet Lillian Gish), met mouget eo bet gant an albom Nevermind ga' Nirvana. Gant an eil albom bet embannet e 1994 an hini eo kaset ar strollad da vrasañ strollad rock ar bloavezhioù 90. Asuret eo gant an albom nerzh ha milzinded an testennoù savet gant Billy Corgan, pezh a arouez teskad oberennoù ar strollad.\nWar-lerc'h Siamese Dream vo Pisces Iscariot, fasou B zo barzh.\nDigemeret vo ar strollad gant tout an dud gant Mellon Collie & The Infinite Sadnes e 1995, deuet eo da vezañ an doubl albom gwellañ gwerzhet e-barzh bed a-bezh, memes dirak The White Albom gant ar Beatles ha The Wall gant Pink Floyd. 5 singel zo tennet deus an albom-mañ : Bullet With Butterfly Wings, Tonight Tonight, Zero, Thirty-Three ha 1979. Kontet eo an albom e-touez ar re wellañ bet gwerzhet pad ar bloavezhioù 90. Hag e 1996 a-ziwar lañs nevez ar grunge, ez embann ar strollad The Aeroplane Flies Hight, ur c'houfrig 5 cd e-barzh ha 33 ganaouenn a galite ha dezhe bezañ fasoù B.\nE-pad an droiad seniñ e 1996 e varv paotr ar c'hlaouier gant un overdos heroin, Jonathan Melvoin oa e anv. Ha Jimmy Chamberlain, tapet e-barzh an afer, zo kaset d’an toull-bac'h.\nPa’z eo aet kuit Jimmy Chamberlain e cheñch ar strollad penn d'ar vazh, hag embann a ra Adore e 1998, gant ur voest lusk e-lec'h paotr an taboulinoù, mont a ra ar strollad da seniñ tonioù muioc'h elektronek, gant taolioù-arnod ivez. Memes ma'z eo ken brav an albom hag ar re all vo ur c'hwitadenn e-keñver ar gwerzhioù.\nEmbannet vo Machina/The Machines of God er bloaz 2000. Deuet eo Jimmy Chamberlain en-dro. Distroet eo ar strollad d'ar rock gant an albom-mañ, sed c'hoant Billy Corgan ur seurt "concept album". War-lerc'h e nac'ho Virgin embann Machina II/Friends & Ennemis of Modern Music, embannet vo neuze dre guzh war vinil ha skrivet zo e-barzh derc'hel an oberenn d'an dud toud war internet. Moaien zo da bellgargañ anezhañ war ar lec'hienn (http://www.billy-corgan.com/downloads/mp3/machina2/index.php)\nDisppartie eo ar strollad abaoe\nMellon Collie & The Infinite Sadnes\nAdtapet diwar « https://br.wikipedia.org/w/index.php?title=Smashing_Pumpkins&oldid=1637361 »\nDernière modification le 14 Ebr 2015, à 00:10


Loden gentan — VI. - Wikimammenn\nLoden gentan — VI.\nMoulerez Sant-Gwillerm, 1910 (p. 12-14)\n◄ Sant Jermin en Breiz. — Emgann an Alleluia Breiz gwasket gant ar Zôzon hag an Angled. — Koll a ra he hano Eur strollad Bretoned ac’h a da Vro-Arvor. — O hano hag o yez ►\n§ IV. — BREIZ GWASKET GANT AR ZOZON HAG AN ANGLED. — KOLL A RA HE HANO.\nMes aliesoc’h e vije trec’het ar Vretoned gant o enebourien evit ne tapent ar gonid. ’Boe ar blâ 410, ma oa êt al lejiono Roman war o c’hiz, ha ma oa bet tennet dre-ze ar skoilh a dalc’he ar Skosed en o zosenno, e oa koueet an oll vec’h war diskoa ar Vretoned. Tôl ha tôl e vije flastret o douaro gant laeron an hanter-noz, ha n’hallent ket o argas dre ma n’hallent ket en em glevet hag en em unani.\nEn eur gir, brevet e oant.\nHag int neuze, c’hoant d’ê d’en em dizamman, o c’hervel d’o zikour, war-dro ar blâ 450, eur bobl-all hanter-oue hag a chome en tu all da Vor an Hanter-noz, en bro Jermani. Ar bobl-se a oa e hano, Sôzon (en latin Saxones).\nBreiziz kêz ! Jachan ar c’har war o c’hein ê a rejont. Ar Zôzon a oa anaveet gante pell a oa dre m’o devoa meur a wej diskennet eus o bago war ôcho an enezen evit laerez, devi ha lac’han. N’eus fors ! En despet d’o brud fall, e oant pedet da gemer troad en Breiz gant Breïziz i o-unan. Ar re-man a zonje gante, marvat, ober eun tôl kaër ouz o gervel « Mar fell d’ê, eme-i d’ê o-unan, skuilh gwad ha skrapan mado, kerzent enep da Skosiz : setu peadra d’ê da gât o gwalc’h ». Hag e oant en gortoz evelse da lakat o gwaskerien a ziavez d’en em dibri.\nSiouaz ! int ê a zigoueas d’ê bean debret gante. Kaer o devoa rei aour ha douaro d’ar Zôzon, ar re-man na gavent ket e oa bras awalc’h o digoll ha, benn ar fin, elec’h brezeli ouz ar Skosed, ec’h ejont a du gante evit sunan mado Breiziz.\nHag e welomp breman o tigeri eur c’hrog, eur c’hrog mantrus, etre ar Vretoned, a fell d’ê difenn o zra, hag ar Zôzon, a fell d’ê hen kemer kousted a gousto. Stourm a ra gant kalon ha betek o gwad perc’henned ar vro : mes n’ouzont ket ober impli vat eus o nerz. Eur wejig bennak o deus an trec’h, mes ar peurvuian e kollont ha souzan a renkont ober goude pep emgann koulz laret, souzan trezek ar c’huz-heol, ’n eur lezel o c’hêrio ar pinvikan, evel Londrez, Lincoln ha York, etre daouarn o enebourien. Ha, gwasan ’zo, n’hellont gwej ebet digeinan. Mar deuont d’en em dizamman eus eur rum Sôzon, setu eun all o kouean warne dioustu : rak o vean mac’h a mat an treo gant ar re gentan, e tisken re-all a vagado war ôcho Breiz, c’hoant gante ive da gaout o lod eus ar friko.\nNiver ar Zôzon a greske ’ta a ze da de war douar Breiz. Mes e tu-hont d’ê, ec’h arruas, wardro ar blâ 530, skrollado eus eur bobl jerman all hag a glude etre ster vras an Elb hag ar mor Baltik. Ya, kludan eo a rê eno an Angled, memes tra evel o amezeien ar Zozôn : ne choment er c’horn douar-ze nemet evit ober impli eus ar pez o dije skrapet er broio all. Dioustu m’o dije paket o freiz (proie), e tigludent adarre, ha da glask eun all.\nHerve, e plijas d’an Angled enezen Breiz evel m’he devoa plijet d’ar Sozôn. Rak eur wej kemeret troad gante en tu an hanter-noz. en tu tostan da Skosiz, e rejont eno o chomaj. Ken krenv ha ken kri hag ar Sozôn, e voutjout int ive ar Vretoned, ’n eur lac’han, ha ’n eur devi, trezek ar c’huz-heol. Eul loden vras eus ar vro a deuas da vean o zra hag int eo o deus roet d’an enezen a-bez an hano a England, Angleterre, douar an Angled.\nMes, n’ê ket int o deus grêt ar muian a droug d’ar Vretoned : ar Zôzon ê, ha dre-ze, ar vro o deus laket o c’hraban warni a douge evit hon zado koz a Vreiz-Veur hag a doug c’hoaz hirie evidomp-ni, Bretoned a Vreiz-Vihan, an hano a Vro-Zôz.\n’Pez an eus tâlveet d’o enezen Breiz kemer an hanoio a Vro-Zoz hag a England, an neus talveet c’hoaz d’ei an hano a Vreiz-Veur : breman e vo ret he dishanvelout diouz eur Vreiz-all a zo neve zavet en tu-all da vor ar Manch war gourenezen Arvor, hag a vo hanvet Breiz-Vihan.\nAdtapet diwar « https://br.wikisource.org/w/index.php?title=Loden_gentan_—_VI.&oldid=108165 »\nKemm diwezhañ d'an 21 Gwe 2017 da 12:02\nKemmoù diwezhañ degaset d'ar bajenn-mañ d'an 21 Gwe 2017, da 12:02.


Stato Plurinacional Bolivia\nBulibiya Achka Nasyun Mama Llaqta\n(arouez all: Wiphala Qulla Suyu)\nYezhoù ofisiel Spagnoleg, Aymareg, Ketchwaeg, Toupieg-Gwaranieg, ha 34 yezh all (gwelet pennad)\nPrezidant Luis Arce\n- Etre tout (2005)\n6 a viz Eost 1825\nKan broadel Bolivianos, el hado propicio\nKod war ar genrouedad .bo\nKod pellgomz 591\nBolivia (aymareg: Wuliwya, ketchwaeg: Bulibiya), ent-hir Stad Liesvroadel Bolivia, a zo ur vro eus Amerika ar Su; kêr-benn: Sucre (aymareg: Sukri, ketchwaeg: Chuqichaka), sez ar gouarnamant: La Paz (aymareg: Chukiyawu, ketchwaeg: Chukiyapu).\n60% eus ar boblañs zo indian, pegementad brasañ ar broioù suamerikan.\n60% eus ar boblañs a zo dindan treuzoù ar baourentez.\nHervez ar vonreizh, en he mellad 5, eo ofisiel ar yezhoù-mañ: spagnoleg kastilhanek, Aymara, Araona, Baure, Bésiro (Chiquitano), Canichana, Cavineño, Cayubaba, Chácobo, Chimán, Ese Ejja, Guaraní, Guarasu’we, Guarayu, Itonama, Leco, Machajuyaikallawaya (Kallawaya) , Machineri (Machiguenga), Maropa, Mojeño-Trinitario, Mojeño-Ignaciano, Moré, Mosetén (Tsimane'), Movima, Pacawara (Pacahuara), Puquina, Quechua, Sirionó, Tacana, Tapiete, Toromona, Uru-Chipaya, Weenhayek (Wichí Lhamtés Nocten, Wichí Lhamtés Vejoz), Yaminawa, Yuki, Yuracaré ha Zamuco (Ayoreo). Rankout a ra gouarnamant Bolivia hag ar gouarnamantoù departamantel ober gant div yezh da vihanañ bep tro, ar gouarnamantoù emren, hag a bled gant tachennoù bihanoc'h, a rank-i ober gant div yezh ivez, ar c'hastilhaneg o vezañ unan anezho.\nTregont yezh indianek a zo bet degemeret en deskadurezh a-skoaz ar spagnoleg e 1994.\nAl lama, an arouez eus uheldirioù ar vro.\nAdtapet diwar « https://br.wikipedia.org/w/index.php?title=Bolivia&oldid=1935614 »\nKemmoù diwezhañ degaset d'ar bajenn-mañ d'an 6 Gen 2022, da 21:15.


Le Télégramme - Spered ar vro - Jean-Claude Simon. Kaner a vro Fisel\nJean-Claude Simon. Kaner a vro Fisel\nJean-Claude Simon, kaner kan ha diskan, zo bet o sevel koulmed e-pad tregont vloaz e Rostrenn.\nSaver pichoned eo bet Jean-Claude Simon e-pad tregont vloaz e Rostrenn. Kaner kan-ha-diskan eo bet ivez war un dro. Desket en doa kanañ er festoù-noz en ur selaou ar re all.\nHiziv, ne chom war an tiegezh nemet ur pemzek bennak a bichoned. O c’hrougousat emaint trankilik dindan evezh Hermine ha Milig, div giez an ti-feurm. Gwechall e veze 2400 koublad a goulmed war an ti-feurm. Tro-dro d’ar savadurioù bras : parkeier e-lec’h ma veze gounezet ed ha mais evit bouetañ anezho. Goude bezañ bet elektro-teknisian e oa deuet Jean-Claude Simon war ar vicher peizant 30 vloaz zo. Aet eo war e leve ar bloaz paseet. Prenet eo bet e zouaroù gant ar Stad evit gellet echuiñ an hent bras hag a raio tro Rostrenn da vont da Garaez. Ur rann-galon evit Jean-Claude Simon, hag a vefe bet laouen o lakaat unan yaouank en e blas.\n« Desket en ur selaou ! »\nDaoust d’e labour start en deus atav ar peizant kavet amzer da ganañ. « Pe oamp komañset da sortial, p’omp ay tud yaouank, ‘oamp ‘n em lakaet da vont d’ar festoù-noz. Ba ‘r c’houlz-se ‘vije tammoù baloù. Met re stank ‘vijent ha ba’r c’houlz-se oa deuet ar mod « boîte de nuit », setu ‘vije kreñv ar muzik. Ha ‘blije ket se dimp. Setu ‘oamp ‘n em lakaet da vont d’ar festoù-noz. Ha tamm-ha-tamm ‘moa ‘n em lakaet da selaou petra ‘gane an dud. Ha tamm-ha-tamm me ‘moa bet desket kanaouennoù e giz-se ! En ur selaou ! », eme ar c’haner. Hiziv an deiz e kan Jean-Claude Simon tonioù dañs Fisel ha dañs plinn, asambles gant e gomper Marsel Ollivier « A bep seurt ‘vez kanet ganimp. Fisel, plinn, Kost ar choad, An dro. N’eo ket tre hom bro domp-ni, met ‘ba’r festoù-noz eo ret or’un tamm deus toud ! », emezañ en ur vousc’hoarzhin.\nGanet eo an den e Bothoa, a-raok mont da chom e Gwareg gant e dud. « Ni ‘gomze brezhoneg etredomp. Pa oamp b’ar skol, oa ‘medomp a gomze brezhoneg ‘ba’r gêr. Kalz a dud oare brezhoneg met na gomzent ket. Pa pellgomzan d’am breudeur pe d’ur c’hoar, n’an ket o vont da gomz galleg gante ! Pe mod all : hemañ zo o koll e benn gantañ ! » Ouzhpenn kanañ er festoù-noz a ra Jean-Claude Simon. Reiñ a ra kentelioù ivez gwech ha gwech all e skol muzik Rostrenn. Er bloaz-mañ eo bet ar c’haner betek Sant-Riwal e Menez Are, da reiñ un nebeud kentelioù. N’eo ket aes atav d’an dud deskiñ kan-ha-diskan, hervezañ : « Lakaat ar pozioù war an notenn a vanka, a-benn lakaat an dud da zañsal. Ma eo ur plinn pe ur fisel, n’eo ket memes stumm ! Me, pa ‘moa komañset, ‘moa ket follenn ebet. Mann ! War-lerc’h ‘moa bet prenet un « enregistreur ». O ! Me ‘m eus tremenet kalz a eurvezhioù da selaou hag adselaou ! Bez zo pozioù ba serten kanaouennoù vezont ket implijet ken hudu an de’, setu eo ret klask ! ». E-pad an hañv e pigno en-dro Jean-Claude Simon war leurennoù ar festoù-noz, moarvat. Da c’hortoz emañ oc’h ober war -dro e goulmed. A-benn daou vloaz e tremeno an hent bras 164, war tachenn e di-feurm, nepell eus an hangar bras e-lec’h emañ c’hoazh staliet an trakteur. Labour zo war an ti-feurm a-raok ma en em gavfe ar c’hamionoù !\nPichoned, koulmed : pigeonsHudu-an-de’: hiziv an deizHent bras : voie expressO’r : oberPozioù : paroles.\nLes amateurs de dañs fisel connaissent bien Jean-Claude Simon, un chanteur du pays de Rostrenen qui se produit habituellement avec son compère Marcel Ollivier. C’est quand il était jeune, en écoutant d’autres interprètes lors des tout premiers festoù-noz, qu’il a appris à chanter. À cette époque, pas d’enregistreur, on apprenait tout à l’oreille ! En semaine, il retrouvait son métier de paysan : il a été éleveur de pigeons à Rostrenen pendant 30 ans et vient de prendre sa retraite. Ses terres seront bientôt traversées par la future RN 164.


Chubri - Institu d'inventerr e d'astouraij du galo - PCI Collectif\nKeleier Chubri - Institu d'inventerr e d'astouraij du galo\nChubri - Institu d'inventerr e d'astouraij du galo\n« Liested ar yezhoù zo a bouez bras evit mab-den. Mirout e yezh zo un doare da zerc’hel soñj eus un aozadur sokial, digor war ar bed e-ser an natur. Un doare da zerc’hel hon sevenadur bev ha da respont d’an daeoù da zont. Dre ar yezh e c’heller talañ ouzh ar sistem ekonomikel bedel ha chom bev en ur adskoulmañ gant an darempredoù lec'hel ha diorren ar rouedadoù sokial tost d'an dud. »\nE poull-neuial ar Gougleiz anvet Coglé’O, e oar an dud hiviziken e talv Lé qmodité dé foum kement ha privezioù ha Ravigotri korn ar yec’hed. Tost eo panellerezh divyezhek poull-neuial kumuniezhel Sant-Brizh-Gougleiz ouzh ar gallaoueg komzet er vro ha klotañ a ra ouzh ar vuhez a-vremañ. Ur c’henlabour zo bet etre kumuniezh-kumunioù ar Gougleiz ha Chubri evit staliañ ar panellerezh-mañ. Kas a ra ensavadur renabliñ ha nevesaat ar gallaoueg ul labour kizidikaat ar strollegezhioù lec’hel ouzh liested ar yezhoù hag ar sevenadurioù en ur sikour anezho da ebarzhañ gwelloc’h ar gallaoueg en o folitikerezh foran. « War dachenn an ijinouriezh yezhel an hini e labouromp, evit degas ostilhoù diazez a roio an tu d’an dud d’ober gant ar gallaoueg hiziv an deiz », a zispleg Bèrtran Ôbrée, rener an ensavadur Chubri.\nTermenoù nevesaet\tLenn da heul\nSevel un doare-skrivañ en ur zoujañ da variezon ar yezh, klask termenoù a glot ouzh kement raktres ha servij treiñ… oberiant-kenañ eo Chubri war dachenn an nevesaat ha diorren ar gallaoueg. War gresk ez a an niver a c’houlennoù-treiñ, a zispleg ar rener, pa vije a-berzh ensavadurioù ha kevredigezhioù lec’hel ha rannvroel, met ivez a-berzh ar mediaoù, produerien bed ar c’hleweled, pe c’hoazh embregerezhioù ar boued hag an douristelezh : « Tud a vicher int hag ezhomm o deus eus termenoù a-vremañ a vez savet ganeomp-ni en hon aozadur ». Menegomp ur c’heriaoueg enni tri c’hant termen a denn d’ar c’hevredigezhioù ha d’an ekonomiezh, savet diwar goulenn Rannvro Breizh hag a anzav ar gallaoueg evel ur yezh a Vreizh abaoe 2004. « Evit a sell ouzh an dezougen da skouer, e kinnigomp ar gêr Chârayement, un ger nevez savet diwar ar verb chârayë, a dalvez treuzdougen hag al lost-gêr ment, da lavarout eo an doare d’ober un dra bennak », a zispleg Bèrtran Ôbrée.\nGoulennoù a bep seurt a-berzh an holl c'hallaouegerien\tLenn da heul\nGoulennoù a vez savet diganeomp ivez gant an deskarded pe an emzeskarded a glask binvioù-yezh ouzhpenn evit respont da goulennoù yezhadur a denn da implij an amzer tremenet kevrennek hag an amzer trement-strizh pe kudennoù simploc’h a denn d’an distagadur. « A-wechoù e c’houlenn gallaouegerien nevez troidigezhioù berr evit hetiñ deiz-ha-bloaz laouen da skouer », a zispleg ar rener. A-benn nebeut e vo lakaet enlinenn lec’hienn internet nevez Chubri, gant ur c'hoant kelenn en un doare pedagogel evit ma c’hello an holl ober gant ar fichennoù-yezh hag ar yezhadurioù diyezhek kinniget gant ar gevredigezh, pe c’hoazh gant geriadur anvioù-bihan hag anvioù-familh kumunioù ha kêriadennoù Breizh-Uhel.\nUl labour dastum pizh\tLenn da heul\nAl labour ledanaat hag advuhezekaat ar gallaoueg a vez kaset da benn gant Chubri zo diazezet war un anaoudegezh spis eus ar yezh : ul labour dastum kaset da benn dre zielfennañ ha ditouriñ enrolladurioù gallaouegerien, a-gevret gant ul labour geriadurouriezh hag anvadurezh pizh ha fichennoù testeniekaat, ouzhpenn 66 000 anezho e 2016. Drezo e c'heller gouzout pelec'h kavout ger-mañ-ger en teuliadoù.\nAn teulierezh bras ha spis lakaet e-plas gant Chubri a ro an tu da wellaat binvioù-yezh efedus evit ma vo implijet ar yezh lec’hel-se er vuhez foran hag a vez lakaet war wel ha difennet en un doare digemplezh hiziv an deiz.\n2000 : krouidigezh ar gevredigezh Chubri.\n2007 : digoradur Chubri, institu d’invetérr e d’valantaij du galo.\nDiazezerien : Marc Clérivet ha Bèrtran Ôbrée.\nPrezidantez : Alinn Metayer.\nSkipailh : daou zen o labourat leun-amzer.\nRannvro Breizh, kuzulioù-departamant Il-ha-Gwilen, Liger-Atlantel hag ar Mor-Bihan, Kêr Roazhon.\nSkoazellañ ar raktresoù : ministrerezh ar Sevenadur hag ar C’hehentiñ (DRAC Breizh ha Broioù al Liger).\nEnsavadur renabliñ ha nevesaat ar gallaoueg / institu d’inventérr e d’astouraij du galo\n11, straed Flandrez / 11 ru d’Fllandr\n35000 Roazhon / Renn\nUr renabl ennañ 400 emziviz e gallaoueg\n5 levrig a bled gant anvioù divoutin 6 kumun\n30 troidigezh bep bloaz\nE miz Meurzh, La Smenn du gallo.


Accueil / À la Une / Trump e Skos : n’o do ket !\nMaxime TOUZE 24 juin 2016\nHiziv eo degouezhet Donald Trump e Skos, e Turnberry e kontelezh Ayrshire e-lec’h m’en deus ur golf ha savadurioù evit ar binvidien. Er c’houlz mat eo erruet da-geñver ar Brexit peogwir en deus embannet diouzhtu e levenez o welet Breizhveuriz oc’h adtapout kontrol o bro.\nEn em gavet ez eus ivez kantadoù a dud ivez evit manifestiñ a-enep dezhañ, evit lâret dezhañ n’eo ket degemeret mat eno e Skos. Ne blij ket da Skosiz tamm ebet, ur gouennelour eo evit an darn vrasañ anezhe. Ur sinadeg anvet The Stand Up To Trump he deus rastellet 587 000 a sinadurioù evit goulenn e vefe berzet ouzh Trump da vont e-barzh ar Rouantelezh-Unanet. Kalzik a gevredigezhioù a-enep d’ar gouennelouriezh o deus galvet an dud d’en em vodañ dirak e vaner bras evit degemer anezhañ e-giz m’eo dleet. Kirri-boutin zo bet kaset di zoken gant ur gevredigezh anvet Scotland against Trump.\nHag e-kerzh e brezegenn dirak ar golf evit al lid-digeriñ eo bet troc’het e gomz gant Lee Nelson, ur fentigeller brudet er Rouantelezh-Unanet evit heskinañ tud vrudet. Eñ an hini en doa bannet kantadoù a vilhedoù war Sepp Blatter e-kerzh ur brezegenn. Ar wech-mañ en deus diskouezet div voull golf ruz gant ar Svastika, arouez an Nazied. Skarzhet eo bet diouzhtu-dak.\nPartager la publication "Trump e Skos : n’o do ket !"


5 149 ann. (2019)\n47° 48′ 42″ Norzh\n4° 20′ 18″ Kornôg / 47.811697, -4.338469\nbihanañ -1 m — brasañ 23 m\nPenmarc'h a zo ur gumun eus ar Vro Vigoudenn, e Kerne-Izel, e mervent Breizh. Gwechall e oa anvet Treoultre he bourc'h.\n3 Ya d'ar Brezhoneg\n5.2.1 Eil brezel-bed\n9.2 Tud bet ganet ha douaret eno\n9.3 Tud bet marvet eno\n11.1 Livourien Penmarc'h\nDont a rafe an anv "penn marc'h" eus stumm an aodoù. N'eo ken nemet ur vartezeadenn avat. Klotañ a ra an anv brezhonek-se gant an anv "Kab Kaval" a zo e gevatal-rik hag a zo a-orin latin. Kab Kaval a ra dave d'ar rannvro istorel a-bezh a zo un tamm bihan brasoc'h eget ar Vro Vigoudenn a-vremañ.\nD'an 8 a viz Here 2010 e oa bet votet evit tizhout live 2 ar garta Ya d'ar brezhoneg gant kuzul-kêr ar gumun.\nD'ar 27 a viz Gwengolo 2013 e oa bet roet d'ar gumun al label Ya d'ar brezhoneg a live 2.\nLec'hiet eo ar gumun e penn su bae Gwaien. Unan eus kumunioù pobletañ ar Vro Vigoudenn eo. Plaen hag izel a-walc'h eo tachennad ar gumun-se. Geunioù aod zo, anvet loc'hoù; darn zo bet disec'het da sevel tiez, e Sant-Wennole dreist-holl.\nPeder rann a zo er gumun:\nBourc'h Pennmarc'h, anvet Treoultre gwechall ;\nSant-Wennole, ar porzh-pesketa bras ;\nKeriti, porzh pesketa bihanoc'h;\nSant-Pêr, porzh bihan.\nAr C'heloù a vez graet eus ar c'herreg a gaver dirak porzh Keriti-Penmarc'h.\nDekred eus ar 26 a viz Du 1790 war al le ret: e penn-kentañ 1791 e voe graet al le ouzh ar Roue, ar vro hag al lezennoù gant Pochit, person, ha Berrou, kure, hemañ o vout deuet war e c'her, n'oa ket pell.\nFrançois Péron, ur pesketaer eus Sant-Wennole, a voe fuzuilhet gant an Alamaned e Kerioled e Konk-Kerne d'ar 21 a viz C'hwevrer 1941 ; barnet e oa bet d'ar marv e Kemper goude bout bet o 'n em gannañ ouzh soudarded alaman e Sant-Wennole. \nUn nijerez alaman Junkers Ju 52 A-1 (marilhet WNr 5589 ha kodet 1Z+M) a gouezhas e Penmarc'h d'ar 16 a viz Du 1940 ; pemzek milour a voe lazhet, beziet int e Plouzeniel. \nD'ar 6 a viz Meurzh 1943 e kouezhas ur c'harr-nij B-17F-45-BO (marilhet 42-5262 ha kodet PU-F) eus aerlu ar Stadoù-Unanet, er mor nepell eus Sant-Yann, gant dek milour en e vourzh ; eizh anezhe a voe tapet gant an Alamaned, ne voe ket adkavet an daou all.\nChapel ar Vadalen\nEmdroadur ar boblañs adalek 1793 betek 2013\n1843 : Alan-Vari Drezen, skrivagner brezhonek.\nTud bet ganet ha douaret enoAozañ\nFrançois Péron, ur pesketour eus Sant-Wennole, bet fuzuilhet gant an Alamaned e 1941.\n1887 : Yann-Vari Gwilhoù, beleg, bet savet meur a gantik e brezhoneg (Patronez dous ar Folgoad en o zouez) gantañ.\nIwerzhon An Sciobairín 1984\nAlamagn Eggmühl-Schierling 1997\nMeur a livour zo bet deuet da livañ da Benmarc'h.\nLucien Simon : La Récolte des pommes de terre [devant la chapelle Notre-Dame-de-la-Joie] (eoullivadur, 1907, Mirdi an Arzoù, Kemper)\nLucien Simon : La Chapelle de la Joie [scène de brûlage du goémon à Penmarc'h] (eoullivadur, 1907, Mirdi an Arzoù, Kemper)\nLucien Simon : Le Quai de Kérity [à Penmarc'h] (eoullivadur, 1937-1938, musée des beaux-arts de Quimper)\nLucien Simon : La Parade de cirque forain au pardon de Notre-Dame-de-la-Joie (1919, eoullivadur, Mirdi an Arzoù, Kemper)\nKarl Daubigny : Les vanneuses à Kérity (1868, Mirdi an Arzoù, Brest).\nHenri Barnoin : Jour de pardon à Saint-Guénolé ( eoulivadur war lien, Patrom:Dunité, dastumad prevez).\nGaston de Latenay : De retour de Saint-Guénolé (1910, dastumad prevez).\n(br) Penmarc'h war lec'hienn Geobreizh\n(fr) Lec'hienn brevez diwar-benn Penmarc'h\nAdtapet diwar « https://br.wikipedia.org/w/index.php?title=Penmarc%27h&oldid=1925273 »